Lav et referat af nedenstående tekst:

Tekst:
Den tidligere landsholdsangriber Mikkel Beckmann og superligaklubben Hobro IK blevet enige om en kontrakt, der løber frem til 30. juni 2016. Det fortæller klubben i en pressemeddelelse. Onsdag kunne TV2/Nord fortælle , at de to parter var ved at finde sammen, og nu er det altså en realitet, at himmerlændingene har fundet en afløser for Emil Berggreen, som blev solgt i vinterens transfervindue. - Vi er glade og stolte over, at det er lykkedes os at tiltrække endnu en spiller af denne kaliber. Mikkel Beckmann kan medvirke til at flytte holdet og klubben endnu mere. Vi får en spiller med rutine og masser af kampe på højt niveau, og det kan hjælpe os i forårets vanskelige kampe, siger sportschef Jens Hammer Sørensen. 31- årige Beckmann debuterede i Superligaen for Lyngby BK tilbage i 2007 og har optrådt i seks sæsoner i den bedste danske fodboldrække. Det er samlet blevet til 128 kampe og 35 mål i Superligaen for henholdsvis Lyngby BK, Randers FC samt FC Nordsjælland, som Mikkel Beckmann forlod ved udgangen af 2012. Udlandserfaring har Mikkel Beckmann endvidere samlet gennem sit ophold i den cypriotiske mesterklub APOEL Nicosia samt fra svenske IF Elsborg, hvor han var på kontrakt frem til slutningen af 2014. CV?et tæller også syv A-landskampe for Danmark samt deltagelse i VM-slutrunden i Sydafrika i 2010. Nu ser Beckmann så frem til at trække Hobrotrøjen over hovedet. - Jeg vil gerne takke Hobro og trænerteamet for at give mig chancen her i klubben. Den måde, der bliver arbejdet på i Hobro er en fed og anderledes måde, der passer rigtig godt til mig. Jeg er glad for at vi kunne finde en løsning og glæder mig vildt til at komme i gang, siger Mikkel Beckmann.

Referat:
Hobro IK har indgået en halvandetårig aftale med Mikkel Beckmann, der har spillet 128 Superliga-kampe og syv A-landskampe.